V letu 2020 je bilo dejavnih 322 komitoloških odborov (glej razpredelnico I). To število vključuje vse sestave odborov. Za primerjavo so navedeni tudi podatki za preteklo leto (stanje na dan 31. decembra 2019). V primerjavi z letom 2019 (318) se je število odborov le rahlo povečalo.

To poročilo je osredotočeno izključno na komitološke odbore, ki jih je zakonodajalec ustanovil za pomoč Komisiji pri izvajanju izvedbenih pooblastil, ki so ji bila podeljena s temeljnimi akti. Drugi subjekti, zlasti skupine strokovnjakov, ki jih je ustanovila Komisija, niso zajeti v tem poročilu.

Kot je bilo napovedano v sporočilu o boljšem pravnem urejanju, Komisija še naprej objavlja osnutke besedil za delegirane in pomembne izvedbene akte, ki so štiri tedne na voljo za predložitev povratnih informacij, kar deležnikom omogoča, da predložijo pripombe. V letu 2020 je bilo na spletnem mestu Komisije „Povejte svoje mnenje“ objavljenih 66 takih osnutkov aktov.

Pogajanja o predlogu Komisije z dne 14. februarja 2017 za uredbo Evropskega parlamenta in Sveta o spremembi uredbe o postopku v odboru (EU) št. 182/2011 še potekajo. V predlogu so zajete številne ciljno usmerjene spremembe delovanja odbora za pritožbe, da bi se obravnavalo stanje v zvezi z nepredložitvijo mnenj na občutljivih področjih. Evropski parlament je pogajalski mandat o predlogu sprejel 17. decembra 2020.

Nov register komitologije je bil uveden 28. oktobra 2020. Še vedno izpolnjuje zahteve iz člena 10 uredbe o postopku v odboru in zdaj ponuja izboljšana iskalna merila in strani odbora, kar olajšuje iskanje informacij. 28. oktobra 2020 je bil vzpostavljen tudi register delegiranih in izvedbenih aktov, s čimer je na enem mestu dokumentirano delo Komisije na podlagi pooblastil, prejetih od zakonodajalca.

Izbruh COVID-19 in ukrepi, sprejeti za njegovo zajezitev, so močno omejili možnost fizičnih sej odborov. Večina sej odborov je zato potekala na daljavo. Seje na daljavo so bile za namene registra komitologije obravnavane kot seje odborov. Seje odborov na daljavo so se praviloma uporabljale za razpravo o osnutkih izvedbenih aktov, glasovanje pa je potekalo po pisnem postopku.

V letu 2020 so odbori delovali v skladu s postopkoma, določenima v uredbi o postopku v odboru, tj. svetovalnim postopkom (člen 4) in postopkom pregleda (člen 5), ter v skladu z regulativnim postopkom s pregledom, določenim v členu 5a sklepa o postopku v odboru.

To poročilo vsebuje pregled sprememb v sistemu postopka v odboru v letu 2020 in povzetek dejavnosti odborov. Poročilu je priložen delovni dokument služb Komisije s podrobnimi statističnimi podatki o delu posameznih odborov.

RAZPREDELNICA I – Skupno število odborov

Služba Komisije 2019 2020 AGRI (kmetijstvo in razvoj podeželja) 11 11 BUDG (proračun) 2 2 CLIMA (podnebni ukrepi) 5 5 CNECT (komunikacijska omrežja, vsebine in tehnologija) 9 9 DEFIS (obrambna industrija in vesolje) 6 5 INTPA (mednarodna partnerstva)/DEVCO (mednarodno sodelovanje in razvoj) 5 5 DIGIT (informatika) 1 1 EAC (izobraževanje in kultura) 2 2 ECFIN (gospodarske in finančne zadeve) 1 1 ECHO (humanitarna pomoč in civilna zaščita) 2 2 EMPL (zaposlovanje, socialne zadeve in vključevanje) 5 5 ENER (energetika) 14 14 ENV (okolje) 27 27 ESTAT (Eurostat) 2 2 FISMA (finančna stabilnost, finančne storitve in unija kapitalskih trgov) 9 11 FPI (Služba za instrumente zunanje politike) 4 2 GROW (notranji trg, industrija, podjetništvo ter MSP) 36 38 HOME (migracije in notranje zadeve) 18 19 JUST (pravosodje in potrošniki) 24 26 MARE (pomorske zadeve in ribištvo) 3 3 MOVE (mobilnost in promet) 32 32 NEAR (sosedstvo in širitvena pogajanja) 3 3 OLAF (Evropski urad za boj proti goljufijam) 1 1 REGIO (regionalna in mestna politika) 1 1 RTD (raziskave in inovacije) 17 17 SANTE (zdravje in varnost hrane) 34 34 SG (Generalni sekretariat) 4* 4 TAXUD (obdavčenje in carinska unija) 26 26 TRADE (trgovina) 14 14 SKUPAJ: 318 322

* Vključno z odborom za pritožbe (za namene registra komitologije je odbor za pritožbe registriran kot odbor v pristojnosti Generalnega sekretariata; v praksi ga upravljajo vse zadevne službe).

Komitološki odbori se na splošno lahko razvrstijo glede na vrsto postopka, v skladu s katerim delujejo. V razpredelnici II so glede na postopek prikazani odbori, ki so delovali v letu 2020 (svetovalni postopek, postopek pregleda, regulativni postopek s pregledom). Odbori, ki so uporabljali več postopkov, so ločeni od ostalih odborov, ki so delovali po enem samem postopku.

RAZPREDELNICA II – Število odborov glede na postopek

Služba Komisije Vrsta postopka Svetovalni postopek Postopek pregleda Regulativni postopek s pregledom Deluje po več postopkih SKUPAJ: AGRI 0 5 0 6 11 BUDG 0 1 0 1 2 CLIMA 0 1 0 4 5 CNECT 0 4 0 5 9 DEFIS 0 3 0 2 5 INTPA/DEVCO 0 2 0 3 5 DIGIT 0 1 0 0 1 EAC 0 1 0 1 2 ECFIN 0 0 0 1 1 ECHO 0 1 0 1 2 EMPL 0 0 2 3 5 ENER 2 6 1 5 14 ENV 0 7 4 16 27 ESTAT 0 0 0 1 1 FISMA 0 4 2 5 11 FPI 0 1 0 1 2 GROW 3 9 2 24 38 HOME 1 15 0 3 19 JUST 8 9 4 5 26 MARE 0 2 0 1 3 MOVE 4 8 2 18 32 NEAR 1 1 0 1 3 OLAF 0 1 0 0 1 REGIO 0 0 0 1 1 RTD 0 15 0 2 17 SANTE 0 12 0 22 34 SG 0 3 0 1 4* TAXUD 1 10 0 15 26 TRADE 3 5 0 6 14 SKUPAJ: 23 128 17 154 322

* Vključno z odborom za pritožbe.





2.2.Število sej

Število sej je eden od kazalnikov dejavnosti na komitološki ravni. Skupaj s številom pisnih postopkov kaže na splošno intenzivnost dela, tako na sektorski ravni kot tudi v posameznih odborih (razpredelnica III).

RAZPREDELNICA III – Število sej in pisnih postopkov

Služba Komisije Število odborov Seje Pisni postopki 2019 2020 2019 2020 AGRI 11 90 79 18 69 BUDG 2 4 1 1 5 CLIMA 5 5 7 1 8 CNECT 9 11 12 15 17 DEFIS 5 20 14 9 6 INTPA/DEVCO 5 13 9 14 51 DIGIT 1 2 2 0 0 EAC 2 5 2 0 1 ECFIN 1 0 5 0 0 ECHO 2 7 8 3 6 EMPL 5 7 3 1 1 ENER 14 16 12 6 3 ENV 27 25 20 12 9 ESTAT 2 3 3 9 11 FISMA 11 6 14 18 14 FPI 2 5 4 2 3 GROW 38 34 35 14 48 HOME 19 45 47 16 38 JUST 26 13 9 2 3 MARE 3 1 0 9 15 MOVE 32 46 44 31 41 NEAR 3 9 7 8 66 OLAF 1 0 0 0 0 REGIO 1 0 1 1 0 RTD 17 45 32 228 275 SANTE 34 107 93 476 678 SG 4* 9 6 0 2 TAXUD 26 37 32 18 26 TRADE 14 25 13 32 73 SKUPAJ: 322 590 514 944 1 469

* Seje/pisni postopek odbora za pritožbe.

Leta 2020 je bilo 514 sej, kar je manj kot leta 2019 (590). Vendar je bilo 1 469 pisnih postopkov, kar je približno 50-odstotno povečanje v primerjavi z letom 2019. To zelo veliko povečanje števila pisnih postopkov v letu 2020 je mogoče pojasniti z dejstvom, da od marca 2020 zaradi izbruha pandemije COVID-19 in posledičnih omejitev ni bilo mogoče organizirati fizičnih sej. Zato so seje za razpravo o osnutkih izvedbenih aktov potekale na daljavo, nato pa je sledil pisni postopek za glasovanje v odboru. Delo je potekalo na ta način, ker pisni postopek zagotavlja najbolj stabilen in gotov okvir za oddajo in štetje glasov in je bil zato uporabljen v večini primerov, glasovanje pa je na sejah potekalo le v manjšem številu primerov zaradi nujnosti.

2.3.Število mnenj in izvedbenih aktov/ukrepov

To poročilo kot vedno zajema skupne podatke o uradnih mnenjih, ki jih predložijo odbori, in o nadaljnjih izvedbenih aktih, ki jih sprejme Komisija , in tako vsebuje količinsko opredelitev oprijemljivih rezultatov odborov (razpredelnica IV).

RAZPREDELNICA IV – Število mnenj in sprejetih izvedbenih aktov